(162173) Ryugu

Den Ryugu huet ongeféier 1 Kilometer am Duerchmiesser a besteet aus wéineg verännertem, 4,5 Milliarde Joer alem Material.

D'Form vum Asteroid gouf virum Untreffe vun der Sond Hayabusa 2 "éischter ronn" geschat. Éischt Fotoe weise seng Gestalt als "iwwerraschend scharfkanteg" an oktaederfërmeg mat engem däitlech profiléierte Wampli um Equator. Et gëtt spekuléiert, datt den Asteroid vielläicht fréier méi séier rotéiert hat an duerch d'Fléikraaft Material vun de Polen zum Equator beweegt gouf.

 Hayabusa-2-Missioun 

Den (162173) Ryugu gouf als primären Zilobjet fir déi japanesch Hayabusa-2-Missioun erausgesicht, déi den 3. Dezember 2014 gestart ass. Bei der Marco-Polo-Missioun vun der ESA am Kader vun hirem Cosmic Vision-Programm gehéiert en och zu de méiglechen Ziler.

D'japanesch Raumfaartagentur JAXA hat 2015 en ëffentleche Concours fir en Numm ze fannen, ausgeschriwwenGeben Sie dem Asteroiden 1999 JU3 einen Namen! suf spektrum.de, Gekuckt de 16. August 2015. Den 28. September 2015 gouf en nom Ënnerwaasserpalais vum Draachegott aus enger japanescher So genannt. E Fëscher hat de Palais besicht an hat eng schwaarz Këscht mat Geheechnesser zeréckbruecht. An Analogie dozou besicht d'Hayabusa 2 den Asteroid a bréngt eng Këscht mat Gestengsprouwen zeréck.

Fotoen, déi d'Sond Hayabusa 2 vum 18. Juni 2018 un, aus knapps 60 Kilometer Distanz opgeholl hat, weisen opfälleg Uewerflächestrukturen. Éischt Miessunge weisen eng Uewerflächentemperatur vun 30 bis 100 °C.

 Kuckt och 

 Lëscht vun den Asteroiden

 Um Spaweck 
 JPL Asteroiden-Datebank: (162173) Ryugu
 AstDyS -Astronomesch Date vum (162173) Ryugu

162173
Kategorie:Apollo-Asteroiden
Kategorie:Asteroide vum Typ C‎
Kategorie:Astronomesch Objeten, déi 1999 entdeckt goufen
Kategorie:Entdeckunge mam Lincoln Near Earth Asteroid Research